ועדת הכלכלה, כנסת 16, פרוטוקול מספר 391, 2005-03-22 12:30

אמנון כהן: אני פותח את הישיבה.

אמנון כהן: הנושא הוא: מוכנות טרמינל 3 לקראת עונת השיא בתיירות - הצעה לדיון של חבר-הכנסת אילן ליבוביץ.

אמנון כהן: זו הצעה ראויה.

אמנון כהן: השקענו הרבה מאד כסף - למעלה מ-800 מליון דולר.

אילן ליבוביץ: מיליארד דולר.

לאה ורון: מה היה גובה ההשקעות בטרמינל 3?

זאב שריג: 850 מליון דולר עד עכשיו.

אמנון כהן: הייתי בפתיחה המאד מרשימה אליה הוזמנתי, ונהניתי מהמראה המרהיב.

אמנון כהן: הלכתי כל כך הרבה ברגל, ואמרתי שזה מתאים אולי למטרופולין מדינת ישראל.

אמנון כהן: כל האיזור הזה היה יכול להיות משהו לתפארת.

אמנון כהן: מבחינת בנייה, הוא בנוי בצורה ענקית ומכובדת מאד.

אמנון כהן: בסופו של דבר, המטרה היא לפשט את השירות לכל המגיע למקום הזה; כך שהמקום הזה יקלוט אותו נכון, יוציא אותו ליעדו ויחזירו חזרה.

אמנון כהן: לאחר בנייה מאסיבית ומכובדת בהשקעה של הרבה מאד כסף, פתאום אנו מתבשרים שטרמינל 2 הישן היה עושה את כל הפעילות הזאת ולא היו בעיות.

אמנון כהן: לאחר שבנו כבר את טרמינל 3 הגדול, ציפיתי שיהיו עודף מקום ועודף דלפקים כך שלא יצטרכו כמעט לעמוד בתור, אך אני רואה שאנשים עומדים הרבה זמן בתור.

אמנון כהן: אני מבין את הצורך הביטחוני של מדינת ישראל, אך זה היה גם קודם וזה לא משהו חדש.

אמנון כהן: תמוה בעיניי האם לא נלקחו בחשבון הדברים האלה.

אמנון כהן: כשבונים משהו גדול, יש נושא של הדלפקים, התיזמון והזמן.

אמנון כהן: גם כך מבקשים מהמגיעים לשם להגיע שלוש שעות לפני.

אמנון כהן: האם יבואו חצי יום לפני?

אמנון כהן: כשלא נלקחו בחשבון הדברים, יתכן שגם בגלל זה יש בעיות עם העסקים שם לגבי זה שאין זמן לאנשים לבזבז.

אמנון כהן: הבידוק הביטחוני לוקח כל כך הרבה זמן, שלא נשאר להם זמן אפילו לשתות כוס קפה או לעשות שם שופינג.

אמנון כהן: לכן, גם החנויות יכולות לקרוס.

אמנון כהן: כלומר, התכנון מראש נראה שהוא לא טוב.

אמנון כהן: קראתי באיזה שהוא מקום שמנכ"ל רשות שדות התעופה, מר גבי אופיר, התראיין ואמר שיש לו איזו שהיא דרך שתחסוך 20-30 דקות בהמתנה.

אמנון כהן: בפועל איננו רואים זאת וגם הציבור מתלונן.

אמנון כהן: שמענו גם כמה אנשים שדיברו על כך שפיספסו כמעט את הטיסות וממש לא היה להם את הזמן.

אמנון כהן: אולי יש דרכים אחרות.

אמנון כהן: יש קבוצות מאורגנות וטיסות שכר כאלה, ואולי אפשר מהמלון כבר לקחת את המזוודות שלהם כדי שזה לא יעמיס על אותם אנשים שממתינים.

אמנון כהן: לגבי כל הדברים האלה, צריכים לראות איך אנו נערכים.

אמנון כהן: החגים והקיץ בפתח, ואנו מאד רוצים לעודד תיירות פנים ותיירות חוץ.

אמנון כהן: כל הנושא הזה צריך להיות מוסדר, ולבטח לאחר השקעה כה מאסיבית וגדולה.

אמנון כהן: חבר-הכנסת ליבוביץ, ביקשת לקיים דיון.

אילן ליבוביץ: אדוני היושב ראש, 15 שנה ו-850 מליון דולר לקח למדינת ישראל להקים קניון גדול.

אילן ליבוביץ: זה מה שעשינו - בנינו קניון גדול.

אילן ליבוביץ: אם 3-4 חודשים אחרי שפתחנו זאת אנו פתאום מגלים - אחרי שלקח לנו 15 שנה לתכנן ולבנות - שיש בעיה בבידוק הביטחוני ושיש להגדיל את הבידוק ועכשיו קראתי שמקצים 11.5 מליון שקל להגדלת כל נושא הבידוק הביטחוני, אחרי שהשקענו כל כך הרבה כסף ולא חשבנו על זה, כנראה שחשבנו שצריך לעשות דיוטי-פרי לכל מדינת ישראל ולא שדה-תעופה.

אילן ליבוביץ: אני מחזיק ידיעות שהתפרסמו מהשבוע הראשון.

אילן ליבוביץ: שדה התעופה נפתח ב-2 בנובמבר, וב-4 בנובמבר כבר היו טענות למשל שאין מספיק עגלות זמינות.

אילן ליבוביץ: לאחר מכן היו טענות על הבידוק הביטחוני כמובן, ואלה טענות שחוזרות ונשנות לאורך כל הדרך.

אילן ליבוביץ: שילוט והכוונה - השבוע הייתי בשדה-התעופה.

אילן ליבוביץ: יש שם נקודה של מזלג של פיצול למי שרוצה לנסוע לפתח-תקוה דרך הטרמינל הישן, והשלט נמצא בדיוק על הפיצול ולא 200 מטר לפניו.

אילן ליבוביץ: אתה נוסע במכונית ואתה יכול ללכת לאיבוד שם.

אילן ליבוביץ: אינני מדבר על שלטים אחרים שבטקס הפתיחה אני אישית הלכתי לאיבוד ולא מצאתי את מכוניתי בדרך חזרה.

אילן ליבוביץ: זה קורה לכל מי שמגיע לשם.

אילן ליבוביץ: יש תלונות על נושא המוניות, ואני יודע שחלק מהדברים נפתרו.

אילן ליבוביץ: הבעיה הגדולה ביותר היא, שאנו נכנסים לעונת הפסח, שבה צפויים 300 אלף נוסעים או אף יותר, ונכנסים לעונת הקיץ שיש בה יותר נוסעים.

אילן ליבוביץ: יש את בעיית הפקק של הבידוק הביטחוני.

אילן ליבוביץ: זה לא יעזור אם אנו נגדיל את האיזור, כי אם כל אחד צריך לעבור את השיקוף במכונה, ויש שם 2-3 מכונות, זה מהווה פקק.

אילן ליבוביץ: עם כל הכבוד, אינך יכול לבקש מאנשים לבוא ארבע שעות לפני זה.

אילן ליבוביץ: הדיוטי-פרי בכלל רוצים שיוציאו להם את הכסאות מהרחבה, כי אנשים יושבים בכסאות ולא מסתובבים בחנויות.

אילן ליבוביץ: אם תביא אדם ארבע שעות לפני, חברות התעופה מתלוננות שכן הן צריכות לשלם יותר כסף לאנשים שיעשו את הבידוק, את ה-check-in, ואחרי זה אתה תוציא להם את הכסאות ואנשים יסתובבו 3-4 שעות בפנים ולא יהיה להם איפה לשבת כי הדיוטי-פרי רוצים שאנשים יקנו אצלם.

אילן ליבוביץ: צריך לבדוק פה את כל תהליך קבלת ההחלטות.

אמנון כהן: אתה אומר שנחזור לטרמינל ישן.

אילן ליבוביץ: אנשי המקצוע אומרים שכנראה בקיץ הם יצטרכו לפתוח גם את הטרמינל ישן כדי להקל על הלחץ.

אילן ליבוביץ: אם כך, לשם מה בנינו והשקענו 850 מליון דולר?

אילן ליבוביץ: האם עשינו זאת כדי לפתוח גם את הטרמינל הישן?

אילן ליבוביץ: צריך לעשות פה בדיקה רצינית של כל הנושא הזה, ולראות כמה יותר מהר פותרים את הבעיות האלה.

אילן ליבוביץ: ממה שאני מבין, ה-11.5 מליון שקל האלה לא פותרים עדיין את כל הבעיות.

אילן ליבוביץ: מכונת בידוק כזו עולה הרבה יותר מה-11.5 מליון שקל.

זאב שריג: אני זאב שריג, מנהל נתב"ג מאז שלושה חודשים לפני הפתיחה.

זאב שריג: אני 33 שנה ברשות שדות התעופה.

זאב שריג: עם כל הכבוד לעיתונות, ל-90% ממה שקראתם אין שום אחיזה במציאות.

אמנון כהן: האם לא נכון שהשקעתם 850 מליון דולר?

זאב שריג: זה נכון.

זאב שריג: אתם קראתם ודאי יום אחד על זה שיש הצפה בטרמינל.

אילן ליבוביץ: לא התייחסנו לזה.

אילן ליבוביץ: אתה רואה, שאנו לא מתייחסים לדברים האלה אלא לדברים הרציניים.

אילן ליבוביץ: זאב שריג: קראתם שחסרות עגלות, ויש לנו רק עודף של אלף, והן available לכל דורש.

אילן ליבוביץ: לא היו תלונות כאלה.

אילן ליבוביץ: מאז הפתיחה אנו העברנו בסביבות שני מליוני אנשים.

אילן ליבוביץ: זו תגובה שלך מה-9 בנובמבר, שבוע אחרי שהנמל נפתח ולא שבוע לפני: "בסוף השבוע שעבר פירסמה הרשות מכרז לתפעול מערך העגלות לשירות הציבור, שבמסגרתו תוגדל משמעותית כמות העגלות ותשופר איכותן".

רפאל בן-חור: אני רפי בן-חור, סמנכ"ל בכיר במשרד התיירות, ויש לי בקשה לסדר.

רפאל בן-חור: אני מבקר הרבה בוועדות, ואני רוצה לבקש מחברי-הכנסת: אנא ינהגו בנו בכבוד.

רפאל בן-חור: ישמעו מה שיש לנו להגיד.

רפאל בן-חור: יש לנו הרבה מה לומר.

רפאל בן-חור: תתאזרו בסבלנות.

אמנון כהן: האם מישהו לא דיבר בכבוד?

אמנון כהן: ההערה שלך מאד מיותרת.

רפי בן-חור: אני לא חושב כך.

אמנון כהן: חבר-הכנסת ליבוביץ קורא מדברים שהתפרסמו.

אמנון כהן: אי-אפשר לשנות התנהגויות.

זאב שריג: אני לא רוצה לשנות אף אחד ולא ההתנהגויות.

זאב שריג: אני רק רוצה שיבינו את הנקרא.

זאב שריג: אם לא מבינים את הנקרא, דבר שיכול לקרות - שישאלו את אנשי המקצוע ויסבירו לך מה קרה.

לאה ורון: הדיון נועד בדיוק כדי לשאול אתכם מה הן העמדות.

לאה ורון: בהעדר חומרים אחרים - שגם לא ביקשנו - מרשות שדות התעופה, מה שאנו עושים הוא שאנו מלבנים כרגע את הנושאים שחבר-הכנסת ליבוביץ ליקט מתוך העיתונות.

לאה ורון: אתה יכול להזים אותם, להפריכם או להשאירם.

זאב שריג: זה בדיוק באמצע מה שאני עושה.

זאב שריג: אינני צריך הסבר נוסף, ולשם כך אני פה.

זאב שריג: לאף אחד אין ויכוח.

זאב שריג: למה ההערות האלה באמצע?

זאב שריג: אפשר לפרש את מה שקראו.

זאב שריג: זה תלוי בטון שבו קוראים ובפרשנות שלו.

זאב שריג: יצאנו למכרז עגלות שירות עצמי כי מצאנו לנכון שאנו רוצים לשפר את סוג העגלה וגם שיתחייבו על הגדלת הכמויות כדי להיערך לעתיד.

זאב שריג: לא מדובר על היום אלא על השנים הבאות.

זאב שריג: זה מכרז ארוך טווח לחמש שנים.

זאב שריג: כמות עגלות שירות עצמי שקיימת היום מספיקה.

זאב שריג: כמות זו שירתה אותנו בתשעה מליון, ואנו היום על שבעה מליונים.

זאב שריג: המכרז הזה יצא, והוא כבר מכרז עתידי.

זאב שריג: העגלות האלה ייכנסו לשירות לקראת הקיץ, וימשיכו לשרת אותנו עד אשר הן יתכלו.

זאב שריג: זה מכרז מאד כלכלי עבור רשות שדות התעופה ועבור הציבור, כי הוא מחייב את הספק לתחזוקה שוטפת כדי שהעגלות לא ירעדו והוא מחייב כל הזמן מינימום של כמויות בטרמינל.

זאב שריג: אמור לא להיווצר מצב של מחסור.

זאב שריג: במכרז זה יש חידוש יוצא דופן בזה שיש כ-200 מחסניות ברחבי הטרמינל בכל הקומות שיראו כל הזמן כמה עגלות יש בתוך המחסנים.

לאה ורון: האם העגלות האלה יהיו כרוכות בתשלום, כמו שנהוג בחלק משדות התעופה בעולם?

זאב שריג: לא.

זאב שריג: כשנכנסתי לתפקידי, ביטלתי את הכוונה לגבות תשלום.

זאב שריג: ההפסד לרשות שדות התעופה מביטול גבייה הוא כ-10 מליון שקל לשנה.

זאב שריג: שום גוף פרטי, אילו זו היתה רשות פרטית או חברה פרטית, לא היה מוותר על הכנסה כזאת.

זאב שריג: ביקשתי לבטל זאת, ובקשה זו אושרה אצל מועצת המנהלים, אצל היושב-ראש ואצל המנכ"ל גבי אופיר.

זאב שריג: הנימוק שלי היה שזו פגיעה חמורה בשירות לנוסע.

זאב שריג: כאמור, אני שם 33 שנה ואני יכול לספר לכם את כל הסיפורים שבעולם: גם מה שנכון וגם מה שהוא עורבא פרח.

זאב שריג: הגבייה הזאת של התשלום היתה פוגעת חמורות בשירות לנוסע.

זאב שריג: שלא כמו בארצות-הברית ובאירופה שאנשים מצויידים בדולרים או ביורו, אצלנו אתה מדבר בשקלים.

זאב שריג: אנשים אמרו לי "אבל זה הולך עם קרדיט-קארד".

זאב שריג: מה עושים אלה שאין להם "קרדיט-קארד"?

זאב שריג: הם צריכים לעמוד ולהמיר מטבע.

זאב שריג: כלומר, יהיו 15 קיוסקים להמרת מטבע.

זאב שריג: אחרי שהוא ימיר מטבע הוא יקח.

זאב שריג: אחר כך יגידו לו: "אם תחזיר את העגלה, תקבל חצי מהמחיר".

זאב שריג: חלק לא יתעסקו עם ההחזרה.

זאב שריג: את כל העולם התחתון משכתי לשדה כדי שהם יחזירו.

זאב שריג: תכף יהיו לי גם 'ראיסים' על המדרכות מי אחראי על איזו מדרכה.

אמנון כהן: זה כמו חוק הפקדון.

זאב שריג: חוק הפקדון יביא לי את כל אלה שעומדים ברמזורים ומקבצי נדבות; הם יבואו לשדה לאסוף עגלות.

זאב שריג: חוות הדעת המקצועית שלי התקבלה.

אמנון כהן: אנו מברכים אתכם על נושא העגלות.

זאב שריג: כשהמכרז הזה ייכנס לתוקף, אתה תראה שיפור גדול מאד רק עקב העובדה שיש את המחסניות האלה שנומרולוגית אומרות לנו בחדר הבקרה איפה צריכים להוסיף ואיפה צריכים להשאיר.

זאב שריג: את נושא הבידוק הביטחוני אני משאיר לסוף, כי ישנם פה שני אנשי המקצוע הטובים ביותר במדינת ישראל בתחום הזה.

אמנון כהן: נושא חשוב - האם טרמינל 2 ייפתח מחדש?

זאב שריג: אסביר, ותראו את הפרשנות ואת הטון.

זאב שריג: בנינו טרמינל.

זאב שריג: כשבונים טרמינל, האנשים שבונים שואלים את עצמם: "על מה אתה הולך לבנות?

זאב שריג: על מה אתה מסתמך?".

זאב שריג: הדבר הכי כלכלי בעולם הוא, שאתה אומר "אני בונה לפי השעה ה-30", כלומר שיש שעות שיא שמעל להן אינך עומד בסטנדרטים מבחינת רמת שירות: צפוף, תורים וכו'.

זאב שריג: אבל, אם אתה בונה לשיא של השיאים - היושב-ראש, למדנו בחוג לכלכלה בבר-אילן אצל פרופסור רוזביץ' - אם אתה מתכנן טרמינל או כל דבר אחר לשעת ה-peak, הרי שהוצאת עשרות מליוני דולרים שעומדים במשך השנה ללא שימוש.

זאב שריג: את זה אף אחד לא יכול להרשות.

זאב שריג: לאה ורון: לכמה נוסעים מתוכנן הטרמינל?

זאב שריג: הטרמינל הזה מתוכנן בשלב ראשון לבין 9 ל-10 מליון נוסעים.

דוד טל: דיברו איתנו על 12 מליון.

אמנון כהן: דיברו דווקא על 16 מליון.

אבי רימון: זה יכול להגיע עד 16 מליון.

זאב שריג: אבל, אני רוצה עוד ללמד אתכם משהו, כי מחר יכולים לבוא ולהתקיף שמישהו גילה את אמריקה.

זאב שריג: יכולתי לומר לכם שזה מספיק ל-12 מליון.

זאב שריג: מה שקורה הוא ששעות השיא הן הקובעות.

זאב שריג: נניח, שאנו תיכננו ל-capacity הזה, ופתאום באה לנו ברכה שבבת אחת יש דרישה לנוסעים ולטיסות.

זאב שריג: כל שדה-תעופה בעולם אומר שיש לו capacity מסויים בכל שעה.

זאב שריג: בשדה-התעופה בן-גוריון, בגלל האופי שאנו תחנה ראשונה ואחרונה, הדרישות הן לצאת בבוקר מוקדם לכל חברות התעופה, ולפי החוקים הבין-לאומיים דבר ראשון לכל ה-airline הסדיר יש להם יש זכות הסטורית על השעה שלהן.

זאב שריג: יש חברות שעובדות אצלנו משנת 1950 או מסוף 1948, ויש להן זכות הסטורית.

זאב שריג: החברות הישראליות הן השניות בתור, וגברת מנהיים היא נציגת "ארקיע" ויש את "איסראייר".

זאב שריג: השלישיים בתור הם הצ'ארטרים.

זאב שריג: בכל העולם נהוג שהצ'ארטרים הם האחרונים בעדיפות.

זאב שריג: אבל, אומר מה אמרתי באיזה שהוא פורום והפכו את המלים שלי.

זאב שריג: בשנים עברו אמרו "אין לנו מקום.

זאב שריג: I am sorry.

זאב שריג: אינך יכול לבוא".

זאב שריג: יש מספר דלפקים שאתה בונה, מספר עמדות בדיקה, מספר דלפקיcheck-in, ויש לך דלפקי בדיקה וביקורת ושרוולים להתחברות של מטוסים, והכל מוגבל.

זאב שריג: מעבר לזה, דרך אגב, אתה חונה בחוץ, וגם בזה לא קרה שום דבר.

זאב שריג: כלומר, אתה בשיטה הישנה.

זאב שריג: באתי ואמרתי: אם, נניח, תבוא עלינו הברכה הזאת, שיהיו כל כך הרבה בקשות לטיסות צ'ארטר - אני רואה את זה כביזנס בשבילנו.

זאב שריג: וזאת, במקום להגיע לחברות הצ'ארטר: "אתה לא יכול לבוא" והוא יבטל טיסות כאשר אנשים רוצים לטוס ומוכנים להוציא את הכסף.

זאב שריג: אמרתי, שאם יהיה "הגרוע שבגרוע" נעשה להם check-in בטרמינל 2, נגמור רק עם check-in כי זה האיזור שחסר לי ותופס לי הכי הרבה זמן, ונחזיר אותם לטרמינל 3 לכל שאר התהליכים: ביקורת דרכונים והדיוטי-פרי.

זאב שריג: כלומר, אמרתי שאם יהיה לי over flow של ה-over flow, במקום להגיד "לא", יש לי דרכים חליפיות ואני נענה לזה.

זאב שריג: האם זה לא טוב?

זאב שריג: ! חבר-הכנסת ליבוביץ, במקום לקחת זאת בחיוב, הלכו ופירשו את זה כאילו לא מספיק המקום ועכשיו חוזרים.

זאב שריג: עניין הקניון - חבר-הכנסת ליבוביץ, יש איזה שהוא אנטגוניזם בציבור נגד רשות שדות התעופה, ואותי זה מקומם לא רק בגלל שאני מזדהה עם הארגון שלי שנולדתי בו והקמתי אותו ושאני שותף לכל התהליכים מזוטר ועד בכיר.

זאב שריג: אני אומר לך בלב שלם שזהו אחד הארגונים שמדינת ישראל צריכה להגיד: "הצלחנו בזה שאנו נתנו לאנשים האלה את האוטוריטה של רשות".

זאב שריג: בעבר היינו משרד ממשלתי, ונראינו - סילחו לי - כמו שדה בקווקז.

זאב שריג: אני לא חושב שהיינו רוצים ללמוד מהם.

אמנון כהן: הייתי בבאקו.

אמנון כהן: מה יש להשוות?! גם במוסקבה זה אותו דבר.

זאב שריג: השדה הזה היה פח אשפה, והפכנו אותו לגן פורח.

זאב שריג: הפכנו את הביזנס שלנו ממצב שאתה יודע שזה היה משהו כזה של הקומוניזם, שלא היה אכפת לאף אחד אם זה בשביל 4 דולרים למ"ר או 400 דולר שכן בלאו הכי המשכורת דופקת בסוף החודש, למשהו מכניס.

זאב שריג: הפכנו את הדיוטי-פרי שלנו למכניס ההכנסות - 50% מהמחזור שלנו.

זאב שריג: ריבונו של עולם, לאן הולך הכסף הזה?

זאב שריג: כסף זה נכנס לאבנים, לתשתיות, והוא זה שנכנס ל-850 מליון.

זאב שריג: בסך-הכל עשינו ביזנס, ובא הציבור אמר: "רבותי, רציתם רשות שדות תעופה.

זאב שריג: קחו רשות שדות התעופה ועכשיו תראו לנו שאתם יודעים לעשות ביזנס".

זאב שריג: אחרי 20 שנה שאנו רשות, אנו באים חזרה לציבור ואומרים: "רבותי, נתתם לנו את האוטונומיה.

זאב שריג: תראו מה עשינו לכם.

זאב שריג: פנינה עשינו לכם מהמקום הזה".

זאב שריג: הפכנו להיות הדיוטי-פרי בין הטובים בעולם.

זאב שריג: מה בסך-הכל עשינו?

זאב שריג: הורדנו מחירים לכל מדינת ישראל.

זאב שריג: בעבר לא יכולת להיכנס לחנות קוסמטיקה, והיית מבקש מחברך, דייל ב"אל-על", שיביא בושם בכיסיו.

זאב שריג: כל הנשים שהיו קונות בעיר יודעות כמה מאות שקלים הן היו משלמות עבור כל מיני תכשירי קוסמטיקה.

זאב שריג: תראה מה קרה.

משה כחלון: האם זה תפקידכם?

משה כחלון: תפקידך לתת שירות.

משה כחלון: אחרת, בוא ונעשה אותך הרשות להגנת הצרכן.

זאב שריג: זה לא התפקיד שלי, אבל בעקיפין תראה מה קרה.

זאב שריג: תפקידי לתת שירות.

זאב שריג: לא פגעתי בצרכן, אלא רק היטבתי איתו.

זאב שריג: אני רק רוצה לומר לך שאלה הכספים שמחזיקים את רשות שדות התעופה.

זאב שריג: לא באנו אל האוצר, אל הכנסת ולא באנו אל אף אחד.

אמנון כהן: באתם.

זאב שריג: באנו לבקש אגרת נוסע, מכיון שבשום מקום בעולם אין אגרת נוסע של 13 דולר.

זאב שריג: כשזה פנים-ארצי - לא משלמים אגורה, וכשזה בין-לאומי - משלמים 13 דולר.

זאב שריג: בסכומים האלה אנו מחזיקים את עצמנו.

משה כחלון: באופן אישי, אני מאד מרוצה משדה-התעופה.

זאב שריג: כשלא היית, חבר-הכנסת ליבוביץ אמר: "הפכתם לקניון".

אמנון כהן: לקראת החגים - כמה אנשים צריכים לצאת מהארץ וכמה צריכים להיכנס אליה?

אמנון כהן: איך אתם נערכים גם לחג ולקיץ?

אמנון כהן: האם הטרמינל הקיים החדש, טרמינל 3, כרגע נותן את המענה גם מבחינת בידוק ביטחוני וגם מבחינת שאר הדברים?

אמנון כהן: דוד טל: האם יש לכם מה לומר לחברות התעופה שיוסיפו עוד טיסה אחת?

אמנון כהן: במדינת ישראל בערך מה-1 במאי עד ה-4 במאי קרוב לודאי שקשה מאד להשיג כרטיסים לאירופה.

אמנון כהן: האם יש לכם מה לומר כדי להוריד את הלחץ שיוסיפו עוד טיסה?

זאב שריג: לא.

דוד טל: בסדר.

דוד טל: כלומר, כל אחד זה הסדר בפני עצמו.

דוד טל: רק רציתי להגיד האם יש לך מה להגיד.

אילן ליבוביץ: יש הגבלה של הבג"ץ על הפתיחה בלילה.

זאב שריג: חבר-הכנסת ליבוביץ, לא.

זאב שריג: המשרד לאיכות הסביבה דווקא בעד פתיחה בלילה, כי התברר שהשיירות האלה של שעה 01:30 בלילה שכולם ממריאים כדי להספיק לסגירה והשיירות האלה של הפתיחה בבוקר גורמות יותר רעש.

זאב שריג: לא אני אומר זאת, ואני ודאי לא נחשב לך אובייקטיבי.

אילן ליבוביץ: יש החלטת בית-משפט בעקבות פניות התושבים.

אילן ליבוביץ: זה לא קשור למשרד לאיכות הסביבה.

זאב שריג: יש צו שפותח לנו עוד שעה בלילה, וזה יכול להוסיף עוד טיסות.

לאה ורון: האם השר כבר חתם על צו כזה שמאשר את הפתיחה?

זאב שריג: כן, ומדובר על שעה אחת.

זאב שריג: זה כבר הופץ בכל העולם.

זאב שריג: שעה זו מוסיפה לך עוד עשר תנועות, ואתה יכול להרחיב.

לאה ורון: מאיזו שעה זה?

לאה ורון: האם זה בשעות הלילה או בשעות הבוקר?

אילן ליבוביץ: מהשעה 05:00 בבוקר במקום מהשעה 06:00.

זאב שריג: זה מהשעה 04:50, וגם כן בימים א', ג' ו-ה', ובתקופה הזאת של עשרה ימים שיש פער של שלוש שעות בינינו לבין אירופה אז אנו עושים זאת קצת יותר מוקדם.

זאב שריג: זה קרוב ל-10 ימים, וזה מתיישר עם השעון שלנו.

זאב שריג: אחר כך בסוף יש שוב עוד פער קטן וזה מתיישר עם השעון של אירופה.

זאב שריג: נמצאים סביב השולחן כל שותפיי לפעילות בנתב"ג: משטרת ישראל, משרד התיירות, חברות תעופה והביטחון.

זאב שריג: במקרה, אני בא מישיבת היערכות כזו שקיימתי הבוקר עם חברות תעופה.

זאב שריג: אתמול קיימתי ישיבת היערכות עם בעלי החנויות.

אמנון כהן: זה מעניין אותי, כי יש לי כמה תלונות כאן של כמה בעלי חנויות שעובדים בשדה-התעופה שמחייבים אותם לעבוד גם בשבת.

אמנון כהן: זה מובנה בְּהסכם.

זאב שריג: אינני מחייב איש.

זאב שריג: רק היה איזה שהוא מכרז, והשדה הזה עבד כמו שעבד בסטטוס-קוו.

זאב שריג: אנו לא רבנות.

דוד טל: תלונה טובה וחיובית - בוועדת הכלכלה, כשהיתה בראשות חבר-הכנסת שמחון שהיום הוא שר, עשינו ביקור בטרמינל החדש.

דוד טל: היה שם מפל יפה, ופתאום זה יבש והמים לא מגיעים.

דוד טל: משרד הבריאות בטח משתולל מזה.

זאב שריג: אנו ב-2 בנובמבר צריכים לקבל שני צל"שים: פעם אחת - על זה שביום אחד פתחנו טרמינל בלילה וסגרנו אחד, וב-12 שעות פתחנו טרמינל שני.

זאב שריג: טובים וחכמים מאיתנו נפלו.

זאב שריג: בהונג-קונג היה נזק של 500 מליון דולר נזק והשדה נסגר מחדש, ועברו שוב לישן.

אילן ליבוביץ: זה לקח 15 שנה לבנות - היית מצפה שזה יקרה כך.

זאב שריג: חבר-הכנסת ליבוביץ, תזמין אותי להשיב למה לקח 15 שנה, ואתן לך חלק מההסברים ואתה תבין.

זאב שריג: פעם אחת פתחנו זאת ללא תקלה, כולל המפל.

זאב שריג: משרד הבריאות בא ואמר: "כל מה שסוכם ואושר לך שאתה מטפל במים בברום, עכשיו אנו רוצים מחדש.

זאב שריג: ברום זה מסוכן, ותעבור לכלור.

זאב שריג: תעבור ליחידות מדידה של כלור".

זאב שריג: כל הזמן מגישים לנו כאילו אנו המצאנו את המפלים והמים.

לאה ורון: האם אלה לא דברים שנבדקו לפני שפתחתם את הטרמינל?

זאב שריג: הכל נבדק לפני וניתנו אישורים, אלא שלפני הפתיחה מישהו צריך לתת את החתימה האחרונה, והתחילו לבוא אלינו בדרישות.

זאב שריג: החלטתי בשלב זה - - -

אמנון כהן: האם המזרקה פועלת או לא?

זאב שריג: כרגע, עוד חודש יש אישור.

זאב שריג: אם תבוא עכשיו, יש לך מים חיים.

משה כחלון: מר שריג, אנו נהנים בשדה, גם בלי המזרקה.

זאב שריג: זה היה חלק שהוצאנו עליו הרבה כסף, וחבל.

זאב שריג: ביטחון - נמצאים פה שני המומחים הגדולים ביותר בנושא, שאחד מהם הוא מנהל חטיבת הביטחון בנתב"ג.

זאב שריג: לגבי השבת, אומר בקצרה בלי להיכנס לויכוחים.

זאב שריג: שדה-התעופה הזה עבד כמו שהוא עבד מקום המדינה ועד הרגע שעברנו לטרמינל 3 ב-2 בנובמבר.

זאב שריג: כל החנויות פעלו כל השנים בשדה-התעופה עם כל הממשלות וכל השרים, כולל שני שרים דתיים שהיו שרי תחבורה: יהלום ולוי.

זאב שריג: עשינו הרבה מאד דברים שמתחשבים בשבת.

זאב שריג: דרך אגב, כביש הגישה לשדה הוא כולו כזה.

זאב שריג: לגבי החנויות, יצאנו עם המכרזים שלנו להפעלת כל השירותים בשדה כולל שבת, כפי שהיה בקודם.

אילן ליבוביץ: ההפך.

אילן ליבוביץ: שם גם המסעדות היו פתוחות, ופה הן סגורות.

אמנון כהן: מי שרוצה לעבוד - שיעבוד.

אמנון כהן: מי שלא רוצה לעבוד - לא מחייב.

זאב שריג: הוא לא יכול.

זאב שריג: הוא לא היה צריך ללכת למכרז.

אמנון כהן: אתה אמרת שבמכרז מי שרוצה לעבוד - שיעבוד בשבת.

זאב שריג: לא.

זאב שריג: זה מנוסח אחרת.

זאב שריג: מנוסח שם שהחנויות פתוחות 364 ימים בשנה למעט יום כיפור, אלא אם המנהל יחליט אחרת.

זאב שריג: כדי לא להכניס סתם חנות להוצאות, אם יש שעות שאין בהן נוסעים כמו שעות הלילה, אתה בא לחנויות ואומר: "אל תשים אנשים.

זאב שריג: אל תפתח.

זאב שריג: חבל על כספך".

זאב שריג: אינך מעוניין לגרום להם לנזקים.

זאב שריג: השיקולים הם תפעוליים ולא שבתיים.

זאב שריג: אם אדון ה"תו השמיני" לא היה מתחיל לנפנף בשבת והיה פונה אלי כי אין לו מה לעשות בשבת בבוקר והוא מחכה לפתיחה בערב, כלומר אם היה פונה עם עניין אופרטיבי, הייתי נותן לו.

זאב שריג: אבל, הוא הלך ובחר בדגל הדתי.

לאה ורון: לא הבנתי.

לאה ורון: האם עכשיו אתה מעניש אותו?

זאב שריג: אינני מעניש אותו.

זאב שריג: "טאוור-רקורדס" שיושב אחריו שניים במספר כבר שיגר לנו כמה מכתבים איך אנו מוותרים לו על השבת.

זאב שריג: עכשיו כל פעם שאנו ניתן למישהו ויתור שלא היה חלק מהמכרז, אתם מבינים שבג"ץ יפסוק לטובתו.

זאב שריג: מציע מספר 2 יאמר: "אם הייתי יודע שאינני עובד שבת, הייתי נותן לך תרשים אחר".

זאב שריג: לאה ורון: כלומר, המתחרה שלו הוא שכופה עליכם לחייב אותו לפתוח בכל מצב.

זאב שריג: לא.

זאב שריג: בג"ץ הוא שכופה עלינו, ולא המתחרה.

זאב שריג: בית-המשפט יזרוק אותנו מכל המדרגות.

משה כחלון: ברגע שמאפשרים לאחד, אפשר לאפשר גם לשני.

משה כחלון: השני אומר: "אם ידעתי שאינני עובד בשבת--

אילן ליבוביץ: --הייתי מגיש הצעה אחרת".

זאב שריג: לא "טאוור-רקורדס" מעניין אותי.

זאב שריג: מעניין אותי שאני יודע שנגיע לשופט והוא יזרוק אותנו מהמדרגות ובצדק.

משה כחלון: נניח, שכשאדם מילא את המכרז הוא היה חילוני, ועתה הוא חזר בתשובה.

משה כחלון: מה הוא עושה עכשיו?

אמנון כהן: אם הוא חזר בתשובה בצורה אמיתית, הוא יסגור את החנות וייצא משם.

זאב שריג: מזון - קיבלנו פסיקה מהרב עמר, הרב הראשון-לציון, שאיתו אנו עומדים בקשר בכל הנושאים הדתיים.

אמנון כהן: הבנתי שיש הבנות ביניכם על זה.

זאב שריג: הוא ראה במו עיניו, והיה כבר מספר פעמים כדי לראות, ומצאנו את הדרכים ההלכתיות להשביע את רצון כולם.

זאב שריג: בנושא מזון אנו עוד קצת מקרטעים, כי הפסיקה שלו היתה שאותם דלפקים שעובדים בימי חול לא יוכלו להגיש בשבת, כדי להיות כשרים במהלך השבוע.

אילן ליבוביץ: איך זה היה בטרמינל הקודם?

זאב שריג: היה, וכאן כבר לא.

זאב שריג: אילן ליבוביץ: האם עברנו 200 מטר ממקום למקום ושינינו את החוקים?

אמנון כהן: אלה הבנות, ולא חוקים.

זאב שריג: להבדיל אלפי הבדלות, הסברתי שהיו כמה דברים שבכל זאת הלכנו לקראת הציבור.

זאב שריג: כרגע, אנו בתהליך בניית דלפקים שיהיו רק דלפקי שבת.

זאב שריג: הם יהיו פתוחים בשבת, ובא לציון גואל.

אמנון כהן: חשוב לי שאנשים לא יתייבשו שם.

אמנון כהן: ראיתי פה בדף שהבאתם (שכותרתו: היערכות נתב"ג וטרמינל 3 לעונות השיא) שהם יצטרכו לבוא 4 שעות לפני ההמראה.

אמנון כהן: זו גזירה וזה קשה לציבור.

אמנון כהן: בזה אנו מפגרים מבחינת העולם.

אמנון כהן: אני טס למקומות אחרים ורואה ומדובר בשעתיים או בשעה וחצי.

זאב שריג: אבל, לא ביקשנו.

זאב שריג: אקריא את הדברים בטון שלי.

אמנון כהן: האם הטון שלך שונה משלי?

אמנון כהן: כתוב: "פתיחת דלפקי הצ'ק-אין - 4 שעות לפני המראת המטוס".

זאב שריג: את זה אנו מביאים בתור השבחת השירות.

אמנון כהן: מי אמר שזו השבחה?

אמנון כהן: זו הרעת תנאים.

זאב שריג: אתמול שמו לי סקר מול העיניים שאישר את תחושתנו.

זאב שריג: 25% מציבור הנוסעים - וזה המון - מגיע למעלה מ-3 שעות לפני הטיסה לשדה, ומסתובב אנה ואנה ולא יכול להיפטר ממזוודותיו כי חברות התעופה מתחילות צ'ק-אין 3 שעות לפני.

זאב שריג: בטיסה בין-לאומית הוא נדרש לבוא 3 שעות לפני, ולא שואלים אותו אם הוא רוצה או לא.

זאב שריג: אם תבוא שעה וחצי לפני, אל תתלונן אם תישאר בארץ או שהמזוודה שלך לא תגיע.

זאב שריג: בארצות-הברית בטיסה פנימית לא באים פחות משעה או שעה וחצי, כאשר מדובר בתיק יד.

זאב שריג: פה המערכת צריכה למיין מזוודה, להובילה וכו'.

אילן ליבוביץ: זה ממש לא נכון.

אילן ליבוביץ: במקרה, חזרתי ביום ראשון בלילה מחו"ל.

אילן ליבוביץ: את דלפקי הצ'ק-אין באתונה פתחו בשעה 23:30, כאשר המטוס המריא כבר בשעה 01:00.

משה כחלון: כמה זה מפריע שפותחים 4 שעות?

אילן ליבוביץ: אם תבוא שעה וחצי לפני זה - אינך מגיע לטיסה.

זאב שריג: חבר-הכנסת ליבוביץ, טסת במטוס 737 של 110 נוסעים, וזה מטוס ש"ארקיע" היתה מפעילה לאילת.

סיגל מנהיים-קצוביץ: נכון.

סיגל מנהיים-קצוביץ: לפני הרבה שנים.

סיגל מנהיים-קצוביץ: לוקח פחות זמן לטפל בנוסעים.

אילן ליבוביץ: אבל, עם אותו מטוס טסתי לשם.

זאב שריג: נכון, אבל זה 100 נוסעים.

זאב שריג: אני צריך לעשות צ'ק-אין ל-450 נוסעים, וזה לא אותו דבר.

אילן ליבוביץ: לא כל המטוסים הם של 450 נוסעים.

זאב שריג: הרוב הם זה 300 נוסעים.

זאב שריג: ידוע, שבטיסה בין-לאומית שאתה מאבד שלוש שעות.

זאב שריג: אלה חוקי יאט"א, ולא חוקי רשות שדות התעופה.

דוד טל: השתמשתם בארגיומנט הזזת המזוודות.

דוד טל: אמרתם לנו, ובדקתי זאת השבוע, שזה לוקח לכם 14 דקות מהרגע שאני מניח את המזוודה ועד הרגע שזה מגיע למטוס.

משה כחלון: האם אתה מסוגל בשעה וחצי להעביר 400 איש בדלת הזאת?

משה כחלון: !

זאב שריג: לא ביקשתי לבוא ארבע שעות לפני.

זאב שריג: דרך אגב, ב"אל-על" עושים זאת כל הזמן.

זאב שריג: "אל-על" זה 50% מהתנועה.

זאב שריג: אמרתי לחברות התעופה: "חבר'ה, אם אתם יכולים, תפתחו עבור אלה שמסתובבים בטרמינל הלוך וחזור קודם.

זאב שריג: יעשו צ'ק-אין, ייפטרו מהמזוודות, וחלקם רוצים להגיע לדיוטי-פרי, לשבת, להנות וכו'.

זאב שריג: בזה נגמר הסיפור".

זאב שריג: כתבתי זאת בתור השבחת השירות.

זאב שריג: אמרתי לחברות התעופה: "אם אינך רוצה, אל תעשה.

זאב שריג: אל תבוא אחר כך ותתפלא למה ל'אל-על' באים כולם כי שם ב-4 שעות מקבלים אותך וגם ב-5 שעות יקבלו אותך כי יש לו גם שירות טרום-טיסה".

אבי רימון: אני אבי רימון מחטיבת הביטחון של נתב"ג.

אבי רימון: עבורנו המעבר לטרמינל 3 היה מעבר דרמטי.

אבי רימון: עשינו איזו שהיא מהפכה טכנולוגית גדולה מאד.

אבי רימון: אין רק שתי מכונות, אלא 12 מכונות CT המפוזרות בחמישה מגזרי עבודה, כאשר עלות כל מכונה מליון דולר.

אבי רימון: בניגוד לשדות אחרים בעולם, אין לרשות מס ביטחון על אף שהוצאותיה בביטחון הן למעלה מ-50 מליון דולר בשנה.

אבי רימון: בנוסף, אנו מפעילים מערך טכנולוגי, וחוץ ממכונות ה-CT יש לנו עוד דברים.

אבי רימון: לא אלאה אותך בנתונים.

אבי רימון: יש לנו למעלה מ-35 מריחנים לחומרי-נפץ וחומר שיקוף.

אבי רימון: עשינו מהפכה טכנולוגית גדולה מאד.

אמנון כהן: האם כל מזוודה עוברת CT?

אבי רימון: אתייחס לזה.

אבי רימון: אינני רוצה להיכנס לנהלים, אבל אתן איזו שהיא כותרת.

לאה ורון: הישיבה פתוחה לתקשורת, ויוצאת הודעה לעיתונות.

אבי רימון: לא אכנס לנהלים.

אבי רימון: בארבע עיניים אסביר לך אחר כך.

אבי רימון: אנו מפעילים מערך טכנולוגי גדול מאד.

אבי רימון: עשינו שינוי דרמטי מאד, כי הכנסנו יחד עם הטכנולוגיות האלה מסכי עבודה שיכולים לשחרר את צוואר הבקבוק של המכונות, והכשרנו לצורך העניין הזה כוח-אדם רב מאד.

אבי רימון: אני מציע להיות עם מעט סבלנות.

אבי רימון: פתחנו טרמינל חדש עם אופרציה ענקית.

אבי רימון: מי שלא מפעיל שדה-תעופה לא מבין כמה זה מסובך ומורכב.

אבי רימון: לאנשים נדמה ש"אני בא, שם את המזוודה והולך למטוס".

אבי רימון: חיבור מזוודה לנוסע והעלאתו לאוירון הם דבר מסובך מאד.

אבי רימון: אנו מפעילים אופרציה גדולה מאד עם נקודות משבר.

אבי רימון: היו לנו קטעים לא קלים במהלך הפתיחה, וחלקם באמת 2-3 ימים אחרי הפתיחה.

אבי רימון: היו לנו איפה שהוא בינואר 2-3 ימים בעייתיים.

אבי רימון: צריך להכיר בזה שסביר להניח שיהיו ימים שיהיו לא קלים.

אבי רימון: מצד שני, כשאתה בוחן את ההתנהגות שלנו, גם של חטיבות הביטחון וגם של כל השדה, מיום הפתיחה - פתחנו ב-2 בנובמבר ואנו כבר 4.5 חודשים אחרי - בהחלט שיפרנו באופן יפה מאד את הביצועים שלנו.

אבי רימון: לדעתי, לא תמצא תלונות על זמני המתנה ב-2.5 החודשים האחרונים.

אבי רימון: צריך גם לזה להתייחס כי תמיד יהיו תלונות על איכות וטיב השירות שניתן.

אבי רימון: אני חושב שיש בעניין הזה התקדמות מאד גדולה.

אבי רימון: יכולתו להתמודד עם בעיית הטיפול הביטחוני בנושא שונה משדות אחרים.

אבי רימון: באתונה אתה באה שעה וחצי לפני, ואני יודע גם מה נעשה שם.

אבי רימון: באתונה אין בדיקות ביטחון לפני הצ'ק-אין.

אבי רימון: באתונה יש מערכת HBS (Hold Baggage Screen) שנמצאת במרתף; הנוסע עושה צ'ק-אין, המזוודה נשלחת, ולמטה עוברת איזה שהוא הליך של בדיקה ביטחונית.

דוד טל: גם לכם יש.

אבי רימון: לא.

אבי רימון: אספר לכם בסוד, שמספר הנוסעים באתונה הוא דומה למספר שלנו ואף קצת יותר - 11 מליון נוסעים בשנה.

אבי רימון: באתונה פותחים מזוודה אחת ביום למטה.

אבי רימון: עם כל הכבוד, זו לא רמת האיום שאנו צריכים להתמודד איתה.

אבי רימון: המטלות שלנו קשות יותר ומסובכות יותר, והאיום עלינו גדול יותר בוודאי מצד אוכלוסיות נוסעים מסויימות מאד.

אבי רימון: לנוסעים האלה עלינו לבצע הליך בדיקה מחמיר יותר שלוקח לנו קצת יותר זמן.

אבי רימון: מבחינת היכולת שלנו להתמודד עם זה, יש את הטכנולוגיה שעליה דיברתי.

אבי רימון: אנו היום כמעט בשיא היכולות הטכנולוגיות שלנו בכל מה שקשור לכמות המכונות שניתן לשים שם.

אבי רימון: יש שם גם בעיות משקל על הרצפה הזאת.

אבי רימון: נהלים - אנו פועלים על-פי הנחיות שירות ביטחון כללי.

אבי רימון: אני, חטיבת הביטחון, גוף מונחה.

אבי רימון: אני והמנהל שלי שהוא מנהל השדה פועלים על-פי הנחיות שירות ביטחון כללי.

אבי רימון: דרך אגב, נתב"ג הוא גוף מאד ייחודי במדינה, כי יש לו שני גופים מנחים: לנושא הטיפול הביטחוני בנוסע וחלק מהאבטחה החמושה בנתב"ג אחראי שירות ביטחון כללי.

אבי רימון: הפרשנות שלי ל"גוף מונחה" זה לא מכתב ששירות ביטחון כללי כותב לי: "מהיום תתחיל להחמיר בבדיקה".

אבי רימון: יש לנו דיאלוג מתמיד איתם, מכיון שבנוסף לכובע של גוף ביצועי, שאני חובש, שמבצע את הנחיות הגוף המנחה, יש לי גם מנהלים ואני צריך גם לחשוב גם על החלקים התפעוליים - המחיר השירותי לנוסע.

אבי רימון: לכן, עלי למצוא, יחד עם המנהלים שלי, את האיזונים הנכונים בדו-השיח המתמיד שיש לי עם שירות ביטחון כללי איך מוצאים פתרונות שמצד אחד - נותנים רמת ביטחון טובה ומספקת ומצד שני - לא פוגעים באופן דרמטי ברמת השירות הניתנת לנוסע.

אבי רימון: אם עלי לדבר על הסיוע והתמיכה שאנו מקבלים משירות ביטחון כללי, לא אדבר בשמו של צחי, אבל את המשפט הזה אגיד: אנו מקבלים סיוע מלא יומיומי ותמידי.

אבי רימון: כשנכנסנו ליום של משבר, היתה לנו כתף להישען עליה.

אבי רימון: יחד איתם עברנו את המשבר הזה.

אבי רימון: לדעתי, אנו בצד שלהם מקבלים סיוע מסיבי וענייני מאד בכל הבעיות שאנו מתמודדים איתן.

אבי רימון: כוח-אדם - אנו מגייסים הרבה מאד עובדים לעונת הפסח ולעונת הקיץ.

אמנון כהן: כמה אנשים, להערכתכם, יצטרכו לעבור דרככם?

אבי רימון: אין לי את הנתון של אפריל.

זאב שריג: לגבי פסח בלבד, זה 300-350 אלף.

אילן ליבוביץ: מה זה אומר ביחס להערכה של ה-9-10 מליון בשנה?

אילן ליבוביץ: האם זה פחות או יותר?

אבי רימון: זה פחות.

רפאל בן-חור: זו עלייה ב-37% מבחינת תיירות נכנסת מאשר היה בשנה שעברה.

רפאל בן-חור: זה מאד משמעותי.

זאב שריג: 10 מליון זה ברמה טובה, ואנו יכולים להגיע ל-12 מליון.

זאב שריג: הכי חשוב הוא כמה אנו יכולים לשטח את ה-peaks האלה.

זאב שריג: אם הייתי יכול להפעיל את השדה 24 שעות בקצב מסויים, אני יכול להגיע גם 13 ו-14 מליון.

זאב שריג: הפסח הזה הוא יותר טוב בערך ב-20% ומעלה מהשנה שעברה.

אילן ליבוביץ: כלומר, יש יותר נוסעים.

אילן ליבוביץ: זאב שריג: כן.

אילן ליבוביץ: זה 300-350 אלף בשבועיים האלה של הפסח שאנו לוקחים מול שבועיים של פסח, כי זה גם חג הפסחא הנוצרים וכו'.

אילן ליבוביץ: הכל בנתב"ג, והכל בטרמינל 3.

אבי רימון: בריבוע הזה של הפעילות שלנו דיברתי על טכנולוגיה, נהלים וכוח-אדם.

אבי רימון: מנכ"ל הרשות שיחרר כסף לגייס עובדים נוספים, ואנו נערכים לזה.

דוד טל: שמעתי שהיו לכם איזה שהם פיטורים מאסיביים.

אבי רימון: לא בחטיבת הביטחון.

אמנון כהן: הבידוק הביטחוני - האם נשקלה האפשרות לעשות זאת לגבי קבוצות בבתי-מלון?

אבי רימון: הקודקוד הרביעי בריבוע זה תהליכים: איך משפרים את התהליכים?

אבי רימון: במשך חודשי הפתיחה האלה עשינו חשיבה, ושיפרנו בהרבה מאד את התהליכים.

אבי רימון: אנו יוצאים היום לעשות טרום-טיסה לקבוצות תיירים בבתי-מלון, למעט מזרח-ירושלים לשם אנו לא נוסעים.

אבי רימון: אנו נעשה תהליכים של טרום-טיסה למכביה.

אבי רימון: כך גם לגבי כל מצעד החיים לפולין.

אמנון כהן: מהי העלות לאדם?

אבי רימון: זה ללא תשלום.

אבי רימון: אנו נעשה זאת חינם.

אבי רימון: אנו נעשה טרום-טיסה למצעד החיים, ומדובר בהרבה מאד ילדים.

אבי רימון: אנו עשינו מסלולים נפרדים עכשיו בנפרד לישראלים.

אבי רימון: העסק הזה מתקדם.

אבי רימון: יש שיפור גם אצלנו בעבודה הפנימית שלנו, בצוותים שלנו.

אבי רימון: השותפים שלנו - אנו עומדים בקשר יומיומי עם משרד התיירות, חברות התעופה, חברות ה-handling שהן חברות שירותי הקרקע בשדה וסוכני הנסיעות.

אבי רימון: אנו פתוחים לחלוטין איתם, ומקבלים מהם נתונים על קבוצות מתוכננות ועומסים מתוכננים.

אבי רימון: יחד איתם אנו נערכים לתת תשובה טובה יותר.

אבי רימון: אני אומר לך עכשיו, ואני חוזר על מה שאמרתי קודם, שבחודשים האחרונים הנתונים מראים, והסקר שהציג מנהל הנמל קודם מצביע על כך ומחזק זאת, שיש שיפור גדול מאד.

אבי רימון: אם ברצוני להיות על קרקע זהירה ולא להיות מסוייג, אני חושב שהפסח יעבור בסדר גמור.

אבי רימון: הבדיקות, רמת הבדיקות והנהלים - אני מבקש לא להיכנס לזה.

אמנון כהן: האם השב"כ לקראת החגים מנחה אתכם לבדוק באופן יותר קשה את הדברים?

אמנון כהן: אבי רימון: אגדיר זאת כמו שהגדרתי קודם: יש לנו דיאלוג ותקשורת יומיומיים עם השב"כ, לפי התראות ולפי רמת האיום, ואנו מקבלים מהם את כל הפתרונות.

אמנון כהן: אנו שמים לפניהם את המצוקות שלנו, אם הן קיימות, ואנו מקבלים מהם פתרונות שתוצאתם היא אפשרות תפעולית טובה יותר.

זאב שריג: חבר-הכנסת ליבוביץ, בנושא הביטחוני הכוונה המקורית היתה להפסיק עם השיטה של ישראלים וזרים, כביכול ההפרדות.

זאב שריג: זו היתה הכוונה, ולכן הוצבו שם 12 מכונות.

זאב שריג: מסתבר שהטכנולוגיה לבד לא נותנת פתרונות.

זאב שריג: מסתבר שקצב המכונות לא מספיק.

זאב שריג: מסתבר שבכל זאת אתה מבזבז יותר זמן על אזרח זר מאשר על חבר-כנסת או אנשים שאין לך צורך לבדוק אותם.

זאב שריג: לאט-לאט, מהמקום הזה שבו היינו בבדיקה של כולם התחלנו לעשות מקצה שיפורים עם השב"כ, שמצד אחד נשמור על מה שהוא מבקש מאיתנו לעומת האיומים וההתראות ומצד שני אנו נמצא את הדרך של שירות לנוסע שתיתן את המענה לגבי ההמתנה בתור.

זאב שריג: אפילו אם אתם לא הייתם באים, מבחינת האיזונים והבלמים החנויות שלנו בדיוטי-פרי הן הראשונות שצועקות אם לא מגיע נוסע שיש לו לפחות חצי שעה עד שלושת רבעי שעה זמן והוא הסובל הראשון.

זאב שריג: אם הם סובלים, גם אני סובל כי אני נהנה מהאחוזים מהעסק.

זאב שריג: יש מערכת איזונים פנימית שלא נותנת לנו לעשות מה שאנו רוצים בשרירות לב.

זאב שריג: בסופו של דבר, אנו עסק.

אמנון כהן: אולי תעשה גם את האזרחים שותפים, ותגיד: "מי שיגיע 6 שעות לפני הטיסה לקניות, יקבל הנחה 10%".

זאב שריג: שלא כבודו שלא חשבתי על זה.

זאב שריג: רבים, מתוך סקרנות, רוצים לבוא קודם.

זאב שריג: כך גם רבים מהפריפריה הרחוקה.

זאב שריג: למה אני אומר "4 שעות"?

אמנון כהן: אפשר לשלוח בחינם את המזוודות יומיים קודם.

זאב שריג: הרבה דברים אפשר לעשות.

אמנון כהן: הבנתי שבונים שם מלונית או משהו כזה.

זאב שריג: חושבים על מלונית, אבל עדיין אין החלטה.

זאב שריג: ניהלתי את אילת חמש שנים.

זאב שריג: כשהוא מגיע לצפון, הוא לא מגיע על-פי שעות הטיסה.

זאב שריג: הוא מגיע על-פי מה שעולה לו מאילת.

זאב שריג: אתה בא חמש שעות לפני הטיסה ואתה תקוע, ואתה יודע שזו הטיסה הכי נכונה שיכולת לעלות עליה.

זאב שריג: האם אתה מבין שיש בעיה כשאדם תקוע עם שתי מזוודות ואין לו איך להיפטר מהן?

זאב שריג: ! לכן, מדובר בארבע השעות האלה.

זאב שריג: זה רק כדי לשפר את השירות.

אמנון כהן: האם יש למישהו מה להגיד?

אמנון כהן: אני חושב שרשות שדות התעופה ייצגה אתכם נאמנה.

אמנון כהן: אבל, הגעתם כל הדרך לכך ואם ברצונכם להוסיף משפט או אם יש לכם הערות, בבקשה.

לאה ורון: נציגי "אל-על", האם אין לכם הערות?

אמנון כהן: הם סמוכים ובטוחים שהכל בסדר.

דוד טל: הם מבינים שכל המוסיף גורע.

יצחק אמיתי: חבר-הכנסת טל, זו הערה נכונה מאד.

יצחק אמיתי: הזכרון שלנו טיפה קצר, ובואו ולא נשכח את מאורעות טרמינל 1.

יצחק אמיתי: הימים שם היו ימים נוראים.

יצחק אמיתי: טרמינל 3 הוא קפיצת מדרגה אמיתית.

יצחק אמיתי: כל הפעילות גם של רשות שדות התעופה וגם של המתפעלים מצויינת.

יצחק אמיתי: אין ספק שאנו עומדים לקראת מבחן אמיתי בפסח ובקיץ הקרוב.

יצחק אמיתי: להערכתי, אנו הולכים לעבור זאת בצורה יפה.

לאה ורון: האם טרמינל 1 שימש לטיסות היוצאות והנכנסות, וטרמינל 2 - לטיסות הפנימיות?

זאב שריג: טרמינל 2 הוא ה-domestic.

לאה ורון: טרמינל 1 היה הטרמינל הראשי, וטרמינל 2 שימש לטיסות פנימיות.

זאב שריג: בקיץ, זה היה שכר.

זאב שריג: 350 אלף נוסעים בין-לאומיים.

רפאל בן-חור: אני רפאל בן-חור, ואני סמנכ"ל בכיר במשרד התיירות.

רפאל בן-חור: קיימת התאוששות גדולה מאד בתיירות.

רפאל בן-חור: מנתונים שיש לנו, אנו צופים עלייה של כ-37% של תיירות נכנסת בהשוואה לשנה שעברה.

רפאל בן-חור: מדובר פה בעלייה רצינית מאד.

רפאל בן-חור: יש יותר ויותר היענות של גורמים רבים נוספים שמצטרפים להגיע מהתפוצות לישראל.

רפאל בן-חור: כמובן שזה יתבטא בדיונים שאנו מדברים כרגע.

רפאל בן-חור: אנו, כמשרד התיירות, היינו מעדיפים, מבחינתנו, שאין בעיה בכניסה וביציאה, כלומר שלא יהיו חסמים.

רפאל בן-חור: כמה שפחות חסמים זה טוב לנו.

רפאל בן-חור: בעבר היו בעיות מסויימות לגבי תיירים.

אמנון כהן: האם יש תלונות של תיירים שמגיעים?

רפאל בן-חור: זה היה יותר בעבר.

רפאל בן-חור: לצורך זה הקמנו צוותים משותפים מול רשות שדות התעופה וכל הגורמים האחרים, ואנו מנסים למצוא פתרונות.

רפאל בן-חור: כמובן שלכל אחד ברור שיש את האילוץ של נושא הביטחון והשב"כ.

רפאל בן-חור: הייתי מקווה שהאילוץ הזה אולי היה מקבל איזו שהיא alert טיפה יותר נמוך, כך שישחרר את הלחץ שיש לגבי הבידוק.

רפאל בן-חור: אבל, אלה כמובן החלטות שלכם.

רפאל בן-חור: אדוני היושב-ראש, האשכנזים בתפילה ביום שבת אומרים "וכל העוסקים בצרכי ציבור באמונה הקב"ה ישלם שכרם".

רפאל בן-חור: זה מה שצריך להגיד על זאב שריג ועל החבורה.

אמנון כהן: הם עובדים כדי לקבל שכר.

אמנון כהן: זה לא מתאים פה.

אמנון כהן: אגיד על זה כמה מלים.

אמנון כהן: לגבי עוסקים בצרכי ציבור, לא מדובר אפילו עלינו.

אמנון כהן: מדובר על אנשים שעושים את הכל בהתנדבות ולא על מנת לקבל שכר והם עושים זאת באמונה.

אמנון כהן: כל אלה שגם מקבלים שכר - חלק מזה בא עלינו.

רפאל בן-חור: אינני יודע מאיזו שעה העבודה של זאב שריג ואבי רימון ואחרים.

רפאל בן-חור: יש לנו שדה-תעופה לתפארת.

רפאל בן-חור: בפגישות עם תיירים, הם מדברים בגאוה גדולה והם נדהמים משדה-התעופה שלנו.

רפאל בן-חור: לדעתי, אנו צריכים לברך ולשבח.

רפאל בן-חור: לצורך נושא זה אנו פועלים יחד, כמובן החלטה של מנהל השדה, לערוך מחדש את הבידוק הביטחוני בבתי-מלון.

רפאל בן-חור: זו מהפכה, וזה ישפיע בצורה ישירה על השירות לנוסע.

רפאל בן-חור: במקביל, משרד התיירות תיאם נוהל עבודה משותף מול ביטחון נתב"ג על מנת לסייע בארגון הנוסע הזה להיות כמעין מתווך בינם, בין חברות התעופה לבין התייר וקבוצות התיירים.

רפאל בן-חור: במקביל, משרד התיירות מינה מספר אנשים שהוא עובד מול ראשי הצוותים של אנשי הביטחון ושל נתב"ג, שבו אנו מלווים את קבוצות התיירים, מבהירים להם את נקודות הבידוק, כלומר מדובר בעשיית כל הקטע של יחסי הציבור.

רפאל בן-חור: בימים אלה הסתיימו קורסים לכל השוטרים במשטרת הגבולות.

רפאל בן-חור: זה קורס שמימן משרד התיירות, והוא הינחה את העיקר.

רפאל בן-חור: תמיד נאמר שכאילו במדינת ישראל לא יודעים לתת שירות.

רפאל בן-חור: הקורס הזה היה מאד מוצלח.

רפאל בן-חור: כל שוטרי משטרת הגבולות עברו אותו, והם נדרשו להביע, בדרכים אלו או אחרות, קבלת פנים לתיירים שנכנסים - דבר שלא היה בעבר.

לאה ורון: האם לא מתוכנן שב-1 בינואר 2006 עובר כל נושא משטרת הגבולות למשרד הפנים?

רפאל בן-חור: אני לא יודע.

רפאל בן-חור: יש גם קטעים של משרד הפנים שאנו יודעים שיש בעיות גם מול- - -

נצ"מ מוריס הרוש: היו החלטות כאלה בעבר, ואני מכיר את ההחלטות האלה כבר מלפני 4-5 שנים.

נצ"מ מוריס הרוש: כל הזמן דוחים ודוחים.

נצ"מ מוריס הרוש: היתה החלטה שהם עוברים למשרד הפנים לפני חצי שנה, ושוב נתקבלה דחייה לינואר 2006.

נצ"מ מוריס הרוש: אני מעריך שגם אז אנו נגיע ונקבל עוד דחייה.

רפאל בן-חור: במקביל, אנו משתלבים, כמשרד התיירות, בהכשרה ספציפית שלנו בקורסי הסלקטורים.

רפאל בן-חור: מדובר פה במערך שעובד בשיתוף פעולה כדי לתת את השירות היותר טוב לאזרח.

רפאל בן-חור: פה באמת הם יצאו מכליהם מבחינת רשות שדות התעופה - מדובר פה בהוצאה ענקית - לעשות את הבידוקים האלה בשדה-התעופה.

רפאל בן-חור: אנו צריכים להודות להם מאד.

רפאל בן-חור: דובר: בבתי-המלון.

רפאל בן-חור: לעשות זאת בבתי-המלון.

אמנון כהן: לאחר ששמענו את הדברים, אסכם את הדברים.

אמנון כהן: ברצוני לשבח את פעילות רשות שדות התעופה על כל חלקיה וכל אלה שלוקחים חלק: משרד התיירות, המשרד לביטחון פנים, משטרה, שב"כ וכל אלה שעושים את העבודה.

אמנון כהן: בשם הציבור, אנו מבקשים לעשות זאת כמה שיותר יעיל וכמה שפחות מתסכל מבחינת אותו אזרח שכבר מחליט לצאת לחו"ל.

אמנון כהן: לפעמים, מדובר על אנשים שחוסכים הרבה כסף כדי לצאת פעם אחת לחוץ-לארץ ואולי פעם בשנה, ואת החוויה הזאת אנו רוצים שיעברו בכיף וזו חוויה טובה.

אמנון כהן: אנו נשמח, כמובן, להיות אורחים שלכם.

אילן ליבוביץ: ראשית, אני מברך אותם על מה שהם עושים.

אילן ליבוביץ: שנית, ברצוני לקוות - הם נבחנים במבחן התוצאה - שלא נצטרך להיפגש פה אחרי החגים ולהגיד: "הבטחתם לנו משהו, ובסופו של דבר היתה קטסטרופה".

אילן ליבוביץ: תצליחו בדרככם.

אמנון כהן: הם אומרים שלא תזכה לראות זאת.

אמנון כהן: ברצוני לברך באותם הדברים שבירכת אתה, שכל אלה שעובדים לצרכי ציבור באמונה שהקב"ה ישלם את שכרם.

אמנון כהן: אני נועל את הישיבה.

אמנון כהן: תודה לכולם.